Държавен вестник, бр. 15, 2013 г., стр. 3

БРОЙ  15	
Д Ъ Р Ж А В Е Н  В Е С Т Н И К 	
СТР.  3  
единните административни документи и при-
дружителните административни документи 
относно нефтопродукти по Приложение Б, 
подточка 4. 1 „Енергийни продукти, за които 
се прилага“ към Регламент (ЕО) № 1099/2008 
на Европейския парламент и на Съвета от 
22 октомври 2008 г. относно статистиката за 
енергийния сектор (ОВ, L 304/1 от 14 ноември 
2008 г.) , наричан по-нататък „Регламент (ЕО) 
№ 1099/2008“. Информацията включва данни 
относно описанието на нефтопродуктите, 
тяхното количество, държавата на изпращане 
и на получаване и се предоставя по кодове 
съобразно глава 27 от Комбинирана номен-
клатура на Европейския съюз от Регламент за 
изпълнение (ЕС) № 1006/2011 на Комисията 
от 27 септември 2011 г. за изменение на при-
ложение I към Регламент (ЕИО) № 2658/87 
на Съвета относно тарифната и статистическа 
номенклатура и Общата митническа тарифа 
(ОВ, L 282/1 от 28 октомври 2011 г.) , наричан 
по-нататък „Регламент за изпълнение (ЕС) 
№ 1006/2011“, както следва:
1. ежемесечно до 15-о число за предходния 
календарен месец относно количествата осъ-
ществени внос и вътрешнообщностни присти-
гания на нефт, газов кондензат, суровини за 
рафинериите, тежки горива и нефтопродукти 
по чл. 2, ал. 1 и за лицата, които са ги осъ-
ществили;
2. ежегодно до 31 януари за предходната 
календарна година относно количествата осъ-
ществени внос, износ, корабно и самолетно 
снабдяване, вътрешнообщностни пристигания 
и вътрешнообщностни изпращания на нефт, 
газов кондензат, суровини за рафинериите, 
тежки горива, нафта и нефтопродукти по чл. 2, 
ал. 1 и за лицата, които са ги осъществили.
(4) Министерството на икономиката, енер-
гетиката и туризма изготвя и представя на 
Държавна агенция „Държавен резерв и воен-
новременни запаси“:
1. ежемесечно до 15-о число за предходния 
календарен месец информация за запасите от 
нефтопродукти по видове и количества, които 
са поддържани от енергийните предприятия 
по реда на чл. 85, ал. 1 и чл. 128 от Закона 
за енергетиката;
2. ежегодно до 31 януари информация за 
видовете и количествата нефтопродукти, 
които ще бъдат поддържани през текущата 
календарна година. 
(5) Националният статистически институт 
изготвя и представя на Държавна агенция 
„Държавен резерв и военновременни запаси“:
1. ежемесечно до 15-о число за предходния 
календарен месец информация за вида и общи-
те количества търговски запаси, поддържани 
на територията на страната;
2. ежегодно до 31 януари информация за 
количествата преработен на територията 
на страната нефт, количествата нефтопро-
дукти, включително нафта и тежки горива, 
произведени на територията на страната, по 
производители, за вида и общите количества 
търговски запаси към 1 януари и 31 декември 
на предходната календарна година.
(6) Министерството на отбраната изготвя 
и представя на Държавна агенция „Държавен 
резерв и военновременни запаси“ ежегодно 
до 31 януари информация за количествата и 
видовете нефтопродукти, закупени през пред­
ходната календарна година за нуждите на 
Министерството на отбраната, структурите на 
пряко подчинение на министъра на отбраната 
и Българската армия, за създаване, поддър-
жане и/или възстановяване на ведомствени 
военновременни запаси или за въоръжените 
сили на други държави – членки на Евро-
пейския съюз, или на трети държави, или на 
международни организации, пребиваващи или 
преминаващи през територията на страната, 
както и за лицата, които са ги доставили.
(7) Министерството на вътрешните работи 
изготвя и представя на Държавна агенция 
„Държавен резерв и военновременни запаси“ 
ежегодно до 31 януари информация за коли-
чествата и видовете нефтопродукти, закупени 
през предходната календарна година за съз-
даване, поддържане и/или възстановяване на 
ведомствени военновременни запаси, както и 
за лицата, които са ги доставили.
(8) Информацията по ал. 3 – 7 се пре-
доставя на хартиен и електронен носител, а 
когато съдържа класифицирана информация, 
се предоставя по реда на Закона за защита 
на класифицираната информация. 
(9) Териториалните дирекции на Държавна 
агенция „Държавен резерв и военновременни 
запаси“ за целите на статистическото док-
ладване към Европейската комисия, както 
и за осъществяване на текущ контрол на 
наличностите, подават ежемесечно до 15-о 
число информация относно действително 
съхраняваните нефтопродукти в петролните 
бази, предоставени за управление на агенцията, 
намиращи се в техния териториален обхват.
Чл. 5. (1) Държавна агенция „Държавен 
резерв и военновременни запаси“ изготвя и 
предоставя ежемесечно статистическа справка 
на Европейската комисия съгласно установе-
ните от нея срокове и форма за:
1. количествата запаси за извънредни 
ситуации, съхранявани на територията на 
Република България, към последния ден на 
всеки календарен месец; справката включва 
и информация за количествата и вида на 
запасите, съхранявани на територията на 
страната за сметка на други държави – членки 
на Европейския съюз, както и за национални 
запаси за извънредни ситуации, съхранявани 
на територията на други държави – членки 
на Европейския съюз;